2008 թ.-ին հայ մարզիկները նվաճել են ավելի քան 20 մեդալներ՝ եվրոպական առաջնությունների ժամանակ
2008 թ. ընթացքում եվրոպական առաջնությունների ժամանակ հայ մարզիկները նվաճել են տարբեր հարգի 24 մեդալ, տեղեկացրեց ՀՀ սպորտի և երիտասարդության հարցերի նախարար Արմեն Գրիգորյանը։«Ընթացիկ տարվա ընթացքում հայ մարզիկները մասնակցել են 25 ազգային առաջնությունների, 46 ուսումնամարզական հավաքների և 47 միջազգային մրցաշարերի։ Արդյունքում, մեր մարզիկները կարողացել են նվաճել տարբեր հարգի 24 մեդալ, որոնցից 15-ը բարձրագույն հարգի են», - երեքշաբթի Երևանում լրագրողներին ասաց Գրիգորյանը:Ներկայացնելով 2008 թ. ծրագիրը՝ Գրիգորյանն ավելացրեց, որ ընթացիկ տարում նախարարությունը կանցկացնի մի շարք խոշորամասշտաբ միջոցառումներ, որոնց թվում` «Լավագույն մարզական ընտանիք» մրցույթը։«Տարեցտարի այս միջոցառմանը մասնակցող ընտանիքների թիվն աճում է, ինչը վկայում է մարզական կյանքի նկատմամբ հետաքրքրության աճի մասին», - ասաց նա՝ ավելացնելով, որ 2008 թ.-ին այդ ակցիայի մասնակից-ընտանիքների թիվը կհասնի շուրջ 110-ի։Բացի այդ, նրա խոսքերով, ավանդական է դարձել նաև հանրակրթական դպրոցների մասնակիցների շրջանում վեց մարզաձևերով դպրոցական սպարտակիադաների անցկացումը։ Նախարարը նաև տեղեկացրեց, որ մեկ տարվա ընթացքում Հայաստանի պետբյուջեի միջոցներով արդեն վերանորոգվել է մարզական 51 օբյեկտ, մասնավորապես, մարզադահլիճներ, որոնք ամբողջովին համապատասխանում են միջազգային չափանիշներին։Ընթացիկ տարվա ձեռքբերումների թվում նախարարը նշեց Իրանի և Բուլղարիայի հետ սպորտի բնագավառում համագործակցության մասին համաձայնագրի ստորագրումը։«Համաձայնագրի շրջանակներում նախատեսված են փորձի փոխանակմանը, մարզիկների և մարզիչների որակավորման բարձրացմանն ուղղված միջոցառումներ։ Պայմանագրում նշված են բոլոր այն կետերը, որոնք աջակցելու են հայկական սպորտի զարգացմանը», - ասաց նա։Բացի այդ, ընթացիկ տարում անցկացվելու են միջոցառումներ՝ երկրի մարզերում սպորտի զարգացման համար։-0- Новости СМИ2